CELEX: 32014D0447
Language: fi
Date: 2014-07-09 00:00:00
Title: Neuvoston päätös 2014/447/YUTP, annettu 9 päivänä heinäkuuta 2014 , palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta

10.7.2014   
            
            
               FI
            
            
               Euroopan unionin virallinen lehti
            
            
               L 201/28
            
         NEUVOSTON PÄÄTÖS 2014/447/YUTP,
   annettu 9 päivänä heinäkuuta 2014,
   palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 3 päivänä heinäkuuta 2013 päätöksen 2013/354/YUTP palestiinalaisalueilla toteutettavasta Euroopan unionin poliisioperaatiosta (EUPOL COPPS) (1), jolla EUPOL COPPSin voimassaoloaikaa jatkettiin 1 päivästä heinäkuuta 2013. Kyseisen päätöksen voimassaolo päättyy 30 päivänä kesäkuuta 2014. Rahoitusohje on voimassa 1 päivästä heinäkuuta 2013 alkaen 30 päivään kesäkuuta 2014 saakka.
            
         
               (2)
            
            
               EUPOL COPPSin voimassaoloaikaa olisi jatkettava vielä 12 kuukaudella 30 päivään kesäkuuta 2015.
            
         
               (3)
            
            
               Päätös 2013/354/YUTP olisi muutettava siten, että rahoitusohjeen voimassaoloa jatketaan vastaavasti.
            
         
               (4)
            
            
               EUPOL COPPS toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston päätös 2013/354/YUTP seuraavasti:
   
               1)
            
            
               Korvataan 2 artikla seuraavasti:
               ”2 artikla
               Tehtävänmäärittely
               EUPOL COPPS edistää osaltaan palestiinalaisten vastuulla olevan tehokkaan ja pysyvän poliisijärjestelmän ja laajemman rikosoikeusjärjestelmän perustamista parhaiden kansainvälisten käytänteiden mukaisesti sekä yhteistyössä yhteiskunnan rakenteiden kehittämistä koskevien unionin ohjelmien sekä turvallisuusalaan ja rikosoikeusjärjestelmän uudistukseen laajemmin liittyvien muiden kansainvälisten pyrkimysten kanssa.
               Tätä varten EU COPPS
               
                           —
                        
                        
                           avustaa turvallisuusstrategian mukaisesti Palestiinan siviilipoliisia (PCP) sen strategiasuunnitelman täytäntöönpanossa antamalla sille neuvoja ja ohjausta, etenkin alue-, päämaja- ja ministeritason korkeille virkamiehille,
                        
                     
                           —
                        
                        
                           avustaa rikosoikeudellisia instituutioita ja Palestiinan asianajajaliittoa oikeusalan strategian ja siihen liittyvien institutionaalisen tason suunnitelmien täytäntöönpanossa antamalla niille neuvoja ja ohjausta, myös ministeritasolla,
                        
                     
                           —
                        
                        
                           sovittaa yhteen, avustaa ja ohjeistaa tarvittaessa unionin, jäsenvaltioiden ja kolmansien valtioiden toteuttamia, PCP:hen ja rikosoikeudellisiin instituutioihin liittyviä avustustoimia ja hankkeita sekä määrittää ja panee täytäntöön omia hankkeitaan EUPOL COPPSin kannalta merkityksellisillä aloilla ja sen tavoitteiden tukemiseksi.”
                        
                     
         
               2)
            
            
               Korvataan 11 artiklan 5 kohta seuraavasti:
               ”5.   Operaation johtaja huolehtii EU:n turvallisuusluokiteltujen tietojen suojaamisesta neuvoston päätöksen 2013/488/EU (2) mukaisesti.
               
                  (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).”"
						
            
         
               3)
            
            
               Lisätään artikla seuraavasti:
               ”11 a artikla
               Oikeudelliset järjestelyt
               EUPOL COPPSilla on oltava valmiudet hankkia palveluja ja tavaroita, tehdä sopimuksia ja hallinnollisia järjestelyjä, palkata henkilöstöä, pitää pankkitilejä, hankkia ja luovuttaa omaisuutta ja vapautua vastuista sekä olla osapuolena oikeudenkäynnissä tämän päätöksen täytäntöönpanon sitä edellyttäessä.”
            
         
               4)
            
            
               Korvataan 12 artikla seuraavasti:
               ”12 artikla
               Rahoitusjärjestelyt
               1.   EUPOL COPPSiin liittyviin menoihin tarkoitettu rahoitusohje 1 päivän heinäkuuta 2013 ja 30 päivän kesäkuuta 2014 väliselle ajalle on 9 570 000 euroa.
               EUPOL COPPSiin liittyviin menoihin tarkoitettu rahoitusohje 1 päivän heinäkuuta 2014 ja 30 päivän kesäkuuta 2015 väliselle ajalle on 9 820 000 euroa.
               2.   Kaikkia menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti. Kolmansien valtioiden kansalaisille annetaan mahdollisuus osallistua sopimuksia koskeviin tarjouskilpailuihin. EUPOL COPPS voi komission hyväksynnän saatuaan sopia jäsenvaltioiden, vastaanottavien osapuolten, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat laitteiden ja palvelujen toimittamista ja toimitilojen tarjoamista EUPOL COPPSille.
               3.   EUPOL COPPS vastaa talousarvionsa toteuttamisesta. EUPOL COPPS allekirjoittaa tätä koskevan sopimuksen komission kanssa.
               4.   EUPOL COPPS vastaa toimeksiannon toteuttamisesta johtuvista vaateista ja velvoitteista 1 päivästä heinäkuuta 2014, lukuun ottamatta mahdollisia vaatimuksia, jotka liittyvät operaation johtajan vakaviin väärinkäytöksiin, joista tämä vastaa itse.
               5.   Rahoitusjärjestelyjen täytäntöönpano ei vaikuta 4, 5 ja 6 artiklassa säädettyyn johtamisjärjestelyyn eikä EUPOL COPPSin operatiivisiin vaatimuksiin, kuten laitteiden yhteensopivuuteen ja operaation ryhmien yhteistoimintakykyyn.
               6.   Menot ovat rahoituskelpoisia 9 päivästä heinäkuuta 2014.”
            
         
               5)
            
            
               Korvataan 13 artiklan 1 ja 2 kohdassa sanat ”päätöksen 2011/292/EU” sanoilla ”päätöksen 2013/488/EU”.
            
         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2014.
   
      Tehty Brysselissä 9 päivänä heinäkuuta 2014.
      
         
            Neuvoston puolesta
         
         
            Puheenjohtaja
         
         S. GOZI
      
   
   
      (1)  Neuvoston päätös 2013/354/YUTP, annettu 3 päivänä heinäkuuta 2013, palestiinalaisalueilla toteutettavasta Euroopan unionin poliisioperaatiosta (EUPOL COPPS) (EUVL L 185, 4.7.2013, s. 12).